Til:

|  |  |
| --- | --- |
| HF STUD | Studieseksjonen |

|  |  |  |
| --- | --- | --- |
| Dato: | 31.01.2022 |  |
| Saksnr..: | 2011/7634 MAYMT |

Søknad om å opprette heldigital studieretning på programmet Ibsen Studies

ILN og Senter for Ibsen studier (SIS) ønsker å opprette en studieretning på programmet «Ibsen Studies» som vil være heldigital og rettet mot studenter som ikke kommer til Norge for å studere. Studieretningen vil tilby et likeverdig tilbud som det eksisterende «Ibsen Studies», men være tilpasset heldigitale studier. Masteren i Ibsen Studies har de siste årene hatt en stor økning i antall søkere.

ILN ser for seg at et slikt parallelt heldigitalt studium skal tilbys som en egen studieretning på programmet, slik at det blir lettere å rette riktig informasjonen til begge søkergrupper og til studenter som har fått opptak. Studieprogrammet Ibsen Studies vil derfor få to studieretninger.

Vi er innforstått med at et slikt tilbud vil trenge en egen søkeportal via SADMOPP/USIT som ikke har de samme krav som ordinært SFM-opptak.

«Ibsen Studies» har pr. 2022 15 studieplasser, og for å få til et digitalt tilbud planlegger vi å utvide antall masterplasser til 20. De ekstra fem studieplassene finner vi ved å omfordele studieplasser fra VMS til Ibsen Studies. Det nye heldigitale tilbudet vil ha 8 studieplasser (alle SFM) og ordinært tilbud vil ha 12 plasser, hvorav 5 plasser er satt av til SFM-opptaket.

Vi planlegger oppstart av det nye tilbudet høsten 2024, med søknad fra høsten 2023.

Fagmiljøet har kommet med en faglig begrunnelse som følger:

1. Ibsens verk er kjent verden over og hans verk har blitt stadig brukt til å promotere demokrati, likestilling, mangfold og bærekraftighet. Derfor er Ibsen studier av høy relevans i dagens globale samfunn.
2. SIS har en robust og banebrytende digital infrastruktur, noe som gjør at vi har både kompetanse og ressurser til å tilby et digitalt mastergradsprogram.
3. Vi har brukt våre digitale ressurser aktivt i undervisningen de siste årene og har derfor allerede utviklet god digital pedagogisk metodologi basert på praksis.
4. En digital master i Ibsen studier vil tilby studenter som ellers ikke har mulighet til å komme til Norge, tilgang til høyere utdanning av høy kvalitet. Det øker likestilling og mangfold i vårt utdanningstilbud.
5. En digital master bidrar også til å heve HFs tilbud i etter- og videreutdanning. Masteren er i tillegg et godt tiltak i å nå HFs bærekraftmål.
6. SIS har et stort internasjonalt nettverk og samarbeider tett med mange institusjoner i utlandet. Dette sikrer at vi effektivt kan promotere vår nye digitale master gjennom våre samarbeidspartnere.

Planlagt oppbygging av programmet.

* Faglig innhold av digital master vil være tilsvarende den allerede eksisterende masteren. Dette gjelder både tema, pensum og læringsutbytte.
* Undervisningsformen i den digitale masteren blir en kombinasjon av synkron og asynkron undervisning, men ikke sammen med studenter i den fysiske masteren.
* I de neste to årene frem til undervisningsstart (H24), vil vi forberede og generere undervisningsmateriale for den digital masteren som også vil kunne brukes i fysisk undervisning. Det betyr at det ikke blir dobbelt arbeidsmengde for de som underviser ved SIS.
* I utgangspunktet blir fysisk og digital master to atskilte studieretninger. Men studenter i den fysiske linjen kan ved behov og godkjenning fra fagmiljøet og administrasjon ta et eller flere tilsvarende emner i den digitale masteren uten å bytte studieretning. Det vil ikke være mulig den andre veien, uten en ny søknad om opptak til den fysiske masteren.

Med hilsen

Elise Kleivane

undervisningsleder

May Maria Tollerud

studieleder

Dette dokumentet er godkjent elektronisk ved UiO og er derfor ikke signert.

Saksbehandler:

May Maria Tollerud

, m.m.tollerud@iln.uio.no